b"\n_START_ARTICLE_\nChance the Rapper\n_START_SECTION_\nAnii de \xc3\xaenceput\n_START_PARAGRAPH_\nChance a crescut \xc3\xaen cartierul clasei de mijloc din sudul ora\xc8\x99ului Chicago, West Chatham. Fratele s\xc4\x83u mai mic, Taylor Bennett, este \xc8\x99i el rapper. Tat\xc4\x83l s\xc4\x83u, Ken Williams-Bennett, a fost o prezen\xc8\x9b\xc4\x83 proeminent\xc4\x83 \xc3\xaen ora\xc8\x99: a servit ca asistent pentru fostul primar al Chicagoului, Harold Washington, \xc8\x99i a lucrat pentru Barack Obama, senator la acea vreme. Williams-Bennett, care este \xc3\xaen prezent \xc8\x99ef adjunct al personalului primarului Rahm Emanuel, viseaz\xc4\x83 ca fiul s\xc4\x83u s\xc4\x83 aib\xc4\x83 o func\xc8\x9bie public\xc4\x83._NEWLINE_\xc3\x8en primul an la liceul Jones College Prep, Chance a format duo-ul hip hop, Instrumentality, al\xc4\x83turi de un prieten. Multe din spectacolele de \xc3\xaenceput ale lui Chance au avut loc la YOUmedia Lyricist Loft \xc3\xaen cadrul Bibliotecii Harold Washington din Chicago. \xc3\x8entr-un interviu, a men\xc8\x9bionat c\xc4\x83 primul album hip hop pe care l-a cump\xc4\x83rat \xc8\x99i l-a ascultat a fost The College Dropout (2004) debutul rapperului Kanye West, tot din Chicago.\n_START_SECTION_\n2011\xe2\x80\x9312: \xc3\x8enceputurile carierei \xc8\x99i 10 Day\n_START_PARAGRAPH_\nLa liceul Jones College Prep, unii din profesori i-au ridiculizat aspira\xc8\x9biile de a deveni muzician. \xc3\x8en urma unei suspend\xc4\x83ri de zece zile pentru posesie de marijuana \xc3\xaen campus, Bennett a \xc3\xaenregistrat primul s\xc4\x83u proiect propriu-zis, un mixtape intitulat 10 Day (cunoscut \xc8\x99i ca #10Day). \xc3\x8en decembrie 2011 a lansat piesa \xe2\x80\x9eWindows\xe2\x80\x9d \xc8\x99i a anun\xc8\x9bat public proiectul s\xc4\x83u, 10 Day. Dup\xc4\x83 apari\xc8\x9bia piesei, \xc3\xaen februarie 2012, publica\xc8\x9bia\xc2\xa0Complex l-a men\xc8\x9bionat pe Bennett \xc3\xaen sec\xc8\x9biunea \xe2\x80\x9e10 New Chicago Rappers to Watch Out For\xe2\x80\x9d (n. tr. \xe2\x80\x9e10 rapperi noi din Chicago la care s\xc4\x83 fii atent\xe2\x80\x9d). Bennett a spus c\xc4\x83 a petrecut \xe2\x80\x9e\xc3\xaen jur de opt luni \xc3\xaenregistr\xc3\xa2nd, scriind \xc8\x99i cre\xc3\xa2nd rela\xc8\x9bii \xc3\xaen dorin\xc8\x9ba de a scoate ceva.\xe2\x80\x9d Dup\xc4\x83 aproape un an \xc3\xaen care a lucrat la proiect, Bennett l-a lansat pe 3 aprilie 2012. De atunci, a fost desc\xc4\x83rcat de peste 300,000 de ori, conform siteului Datpiff. Mixtapeul a fost bine primit pe plan local \xc8\x99i l-a ajutat pe Bennett s\xc4\x83 formeze rela\xc8\x9bii cu produc\xc4\x83tori precum Chuck Inglish, Kenny Jame$ sau Blended Babies. Proiectul a atras aten\xc8\x9bia revistei Forbes, care l-a inclus \xc3\xaen sec\xc8\x9biunea Cheap Tunes. \xc3\x8enainte de a scrie \xc8\x99i \xc3\xaenregistra 10 Day, Chance The Rapper a mai avut dou\xc4\x83 mixtapeuri: Good Enough \xc8\x99i The Back to School Pack EP._NEWLINE_\xc3\x8en iulie 2012, Bennett a ap\xc4\x83rut pe Royalty, al \xc8\x99aselea mixtape al rapperului american Childish Gambino, pe piesa \xe2\x80\x9eThey Don't Like Me\xe2\x80\x9d. Gambino l-a invitat ulterior s\xc4\x83-l acompanieze \xc3\xaen turneul din 2012, ca artist \xc3\xaen deschidere.\n_START_SECTION_\n2013: Acid Rap \xc8\x99i faima\n_START_PARAGRAPH_\nChance a lansat cel de-al doilea mixtape, Acid Rap, \xc3\xaen data de 30 aprilie 2013. A fost desc\xc4\x83rcat de peste un milion de ori de pe siteul Datpiff. Proiectul include apari\xc8\x9bii din partea lui Twista, Vic Mensa, Saba, BJ the Chicago Kid, Action Bronson, Childish Gambino \xc8\x99i Ab-Soul. Acid Rap a fost l\xc4\x83udat de critici \xc8\x99i fani deopotriv\xc4\x83. Pe Metacritic, mixtapeul a primit o medie de 86, din partea a 21 de critici, scor ce indic\xc4\x83 \xe2\x80\x9esucces universal\xe2\x80\x9d. A fost nominalizat pentru Cel mai bun mixtape la edi\xc8\x9bia din 2013 a premiilor BET Hip Hop._NEWLINE_\xc3\x8en iunie 2013, Bennett a ap\xc4\x83rut \xc3\xaentr-o reclam\xc4\x83 pentru MySpace, ca parte a relans\xc4\x83rii platformei, al\xc4\x83turi de al\xc8\x9bi rapperi precum Mac Miller, Pharrell \xc8\x99i Schoolboy Q. \xc3\x8en iulie 2013, Acid Rap a debutat pe locul 63 \xc3\xaen Top R&B/Hip-Hop Albums al Billboard, datorit\xc4\x83 v\xc3\xa2nz\xc4\x83rilor false pe platformele iTunes \xc8\x99i Amazon. \xc3\x8en august 2013, Bennett a interpretat la festivalul de muzic\xc4\x83 Lollapalooza, din Chicago. Acid Rap a ap\xc4\x83rut pe numeroase topuri ale celor mai bune albume ale anului, printre care locul 26 dat de Rolling Stone, locul 12 pe lista Pitchfork, \xc8\x99i locul 4 dat de Complex._NEWLINE_Chance a interpretat \xc3\xaen turneul Social Experiment, din 25 octombrie p\xc3\xa2n\xc4\x83 \xc3\xaen 19 decembrie 2013. A colaborat cu Childish Gambino pe o pies\xc4\x83 de pe noul s\xc4\x83u album, Because the Internet, care a ap\xc4\x83rut pe data de 6 decembrie 2013.\n_START_SECTION_\n2014\xe2\x80\x93prezent: The Social Experiment \xc8\x99i Coloring Book\n_START_PARAGRAPH_\n\xc3\x8en martie 2014, Bennett a ap\xc4\x83rut \xc3\xaentr-un video online pentru Dockers, promov\xc3\xa2nd colec\xc8\x9bia de prim\xc4\x83var\xc4\x83 a brandului \xc8\x99i vorbind despre stilul s\xc4\x83u, dragostea pentru muzic\xc4\x83 \xc8\x99i via\xc8\x9ba \xc3\xaen Los Angeles. Pe 5 mai 2014, publica\xc8\x9bia XXL a dezv\xc4\x83luit c\xc4\x83 Bennett va face parte din lista nou veni\xc8\x9bilor a anului, al\xc4\x83turi de al\xc8\x9bi rapperi \xc3\xaen c\xc4\x83utarea succesului, precum Isaiah Rashad, Ty Dolla $ign, Rich Homie Quan, Vic Mensa, August Alsina, Troy Ave, Kevin Gates, Lil Bibby, Jon Connor, Lil Durk \xc8\x99i Jarren Benton. \xc3\x8en noiembrie 2014, primarul ora\xc8\x99ului Chicago, Rahm Emanuel, i-a oferit lui Bennett premiul pentru \xe2\x80\x9eOutstanding Youth of the Year\xe2\x80\x9d (n. tr. \xe2\x80\x9eT\xc3\xa2n\xc4\x83rul anului\xe2\x80\x9d)._NEWLINE_\xc3\x8en ianuarie 2015, Forbes l-a pus pe Bennett pe locul #7 \xc3\xaen lista muzical\xc4\x83 \xe2\x80\x9e30 Under 30\xe2\x80\x9d (n. tr. \xe2\x80\x9e30 sub 30\xe2\x80\x9d). \xc3\x8en martie 2015, Bennett a lansat filmul de scurtmetraj Mr. Happy, regizat de Colin Tilley. Povestea lui Mr. Happy se \xc3\xaenv\xc3\xa2rte \xc3\xaen jurul personajului principal, Victor, care se lupt\xc4\x83 cu depresia. Dup\xc4\x83 numeroase \xc3\xaencerc\xc4\x83ri e\xc8\x99uate de a se sinucide, \xc3\xael descoper\xc4\x83 pe Mr. Happy. Pe 30 aprilie 2015, Bennett a \xc8\x9binut un curs la institutul Hip Hop Archive & Research \xc3\xaen cadrul Universit\xc4\x83\xc8\x9bii Harvard. Cu pu\xc8\x9bin \xc3\xaenaintea miezului nop\xc8\x9bii, \xc3\xaen data de 28 mai 2015, a lansat Surf, gratuit pentru utilizatorii iTunes din Statele Unite. Albumul a generat r\xc4\x83spunsuri pozitive din partea criticilor, av\xc3\xa2nd o medie de 86 pe Metacritic, indic\xc3\xa2nd \xe2\x80\x9esucces universal\xe2\x80\x9d._NEWLINE_\xc3\x8en iunie 2015, Chance a interpretat la festivalul Bonaroo. A avut o apari\xc8\x9bie surpriz\xc4\x83 pe scen\xc4\x83, al\xc4\x83turi de rapperul Kendrick Lamar \xc8\x99i forma\xc8\x9biaEarth, Wind & Fire. Pe 19 iulie 2015, Chance the Rapper \xc8\x99i Lil B au anun\xc8\x9bat c\xc4\x83 au \xc3\xaenregistrat un album \xc3\xaempreun\xc4\x83, intitulat \xe2\x80\x9eFree Based Freestyles Mixtape\xe2\x80\x9d. Pe 13 octombrie 2015, Chance a lansat un videoclip pentru o pies\xc4\x83 nou\xc4\x83, intitulat\xc4\x83 \xe2\x80\x9eFamily Matters\xe2\x80\x9d. Piesa este o prelucrare a piesei \xe2\x80\x9eFamily Business\xe2\x80\x9d interpretat\xc4\x83 de Kanye West de pe albumul The College Dropout (2004). Cu c\xc3\xa2teva zile \xc3\xaenainte a ap\xc4\x83rut un videoclip pe internet, \xc3\xaenf\xc4\x83\xc8\x9bi\xc8\x99\xc3\xa2ndu-l pe Chance interpret\xc3\xa2nd o pies\xc4\x83 nou\xc4\x83 \xc3\xaen direct, finaliz\xc3\xa2nd cu cuvintele \xe2\x80\x9eal treilea mixtape\xe2\x80\x9d, f\xc4\x83c\xc3\xa2ndu-i pe mul\xc8\x9bi s\xc4\x83 cread\xc4\x83 c\xc4\x83 a\xc8\x99teptarea pentru urm\xc4\x83torul s\xc4\x83u proiect va lua sf\xc3\xa2r\xc8\x99it cur\xc3\xa2nd. Pe 27 octombrie 2015, Chance a c\xc3\xa2ntat \xc3\xaen premier\xc4\x83 o pies\xc4\x83 nou\xc4\x83 al\xc4\x83turi de Saba, intitulat\xc4\x83 \xe2\x80\x9eAngels\xe2\x80\x9d, \xc3\xaen talk showul The Late Show with Stephen Colbert. Pe 12 decembrie 2015, Chance a interpretat la Saturday Night Live o alt\xc4\x83 pies\xc4\x83 nou\xc4\x83, \xe2\x80\x9eSomewhere in Paradise\xe2\x80\x9d. _NEWLINE_\xc3\x8en 2016, Chance a ap\xc4\x83rut pe noul album al lui Kanye West, The Life of Pablo, scriind \xc8\x99i interpret\xc3\xa2nd piesa \xe2\x80\x9eUltralight Beam\xe2\x80\x9d. A adus contribu\xc8\x9bii \xc8\x99i la piesele \xe2\x80\x9eFather Stretch My Hands Pt. 1\xe2\x80\x9d, \xe2\x80\x9eFamous\xe2\x80\x9d, \xe2\x80\x9eFeedback\xe2\x80\x9d, \xc8\x99i \xe2\x80\x9eWaves\xe2\x80\x9d. Dup\xc4\x83 spusele lui West, lansarea proiectului a fost am\xc3\xa2nat\xc4\x83 deoarece Chance dorea ca piesa \xe2\x80\x9eWaves\xe2\x80\x9d s\xc4\x83 ajung\xc4\x83 pe album. Chance a ap\xc4\x83rut \xc3\xaen piesa \xe2\x80\x9eNeed To Know\xe2\x80\x9d de pe albumul nou al duo-ului hip hop Macklemore & Ryan Lewis. Pe 16 aprilie 2016, Chance s-a \xc3\xaent\xc3\xa2lnit cu pre\xc8\x99edintele Barack Obama la Casa Alb\xc4\x83, pentru a discuta despre un proiect de caritate. La \xc3\xaent\xc3\xa2lnire au mai participatAlicia Keys, Busta Rhymes, Janelle Mon\xc3\xa1e, J. Cole \xc8\x99i al\xc8\x9bii._NEWLINE_Pe 12 mai 2016, a fost lansat cel de-al treilea mixtape al lui Chance, intitulat Coloring Book (promovat sub numele de Chance 3), exclusiv prin Apple Music. \xc3\x8en prima s\xc4\x83pt\xc4\x83m\xc3\xa2n\xc4\x83, piesele de pe mixtape au fost redate de peste 57.3 milioane de ori (echivalentul a 38,000 exemplare v\xc3\xa2ndute), iar proiectul a debutat pe locul 8 \xc3\xaen Billboard 200. Mixtapeul a fost primit extrem de bine de c\xc4\x83tre critici, av\xc3\xa2nd o medie de 90 pe Metacritic, indic\xc3\xa2nd \xe2\x80\x9esucces universal\xe2\x80\x9d. Pe 15 septembrie 2016, Chance \xc3\xae\xc8\x99i \xc3\xaencepe turneul Magnificent Coloring World Tour \xc3\xaen San Diego._NEWLINE_Pe 13 iulie 2016, al\xc4\x83turi de baschetbalistul Kareem Abdul-Jabbar, \xc3\xaei aduce un tribut muzical boxerului Muhammad Ali.\n_START_SECTION_\nArt\xc4\x83\n_START_PARAGRAPH_\n\xc3\x8en interviuri cu publica\xc8\x9biile XXL \xc8\x99i Complex, Chance a spus c\xc4\x83 influen\xc8\x9bele sale sunt Kanye West, James Brown, MC Hammer, Prince,Lupe Fiasco, Common, Lil Wayne, Esham, Eminem, Souls of Mischief \xc8\x99i Freestyle Fellowship. Pe tema influen\xc8\x9belor gospel din muzica sa, a men\xc8\x9bionat c\xc4\x83 Kirk Franklin este unul din arti\xc8\x99tii s\xc4\x83i prefera\xc8\x9bi, respectiv compozitorul preferat.\n_START_SECTION_\nVia\xc8\x9b\xc4\x83 personal\xc4\x83\n_START_PARAGRAPH_\n\xc3\x8en iulie 2015, Chance a anun\xc8\x9bat c\xc4\x83 va avea un copil cu prietena sa, Kirsten, cu care e \xc3\xaempreun\xc4\x83 din 2013. Kirsten a n\xc4\x83scut \xc3\xaen septembrie 2015._NEWLINE_\xc3\x8en octombrie 2015, la showul Ebro in the Morning al radioului HOT97, Chance a dezv\xc4\x83luit c\xc4\x83 numele fiicei sale este Kinsley."